Wikiloc | Ruta Espot - L'amfiteatre de la vall d'Escart - dia2\nraquetes de neu (Rutes raquetes de neu a Espanya → Catalunya → Escart )\nEspot - L'amfiteatre de la vall d'Escart - dia2\n102 11 83\nDIA2: Borda FELIU - Est. Esqui ESPOT - 10/03/2016 (senderisme)\nSortida amb raquetes des de la Borda Feliu fins Espot esqui (raquetes de neu)\nDia 2 (raquetes de neu)\nSortida 2 bloc hivernal TD2 Espot 2019 (raquetes de neu)\njarevalopamies Tots els drets reservats\na prop de Escart, Catalunya (España)\nLa passejada per l’Amfiteatre de la vall d’Escart es tracta d’un itinerari circular de dues jornades amb sortida i final des del pàrquing de l’estació de SuperEspot i nit a la borda de Feliu. Després d’una llarga pujada entre boscos densos de pi roig, barrejats amb àrees avetoses a les zones més obagues, es posa peu a la carena que envolta la vall d’Escart. Una panoràmica excepcional s’obre a la vista, com si d’una recompensa es tractés. Des dels cims de la zona de Tavascan, passant pel pic de Certescan, el massís de la Pica d’Estats, els cims de la frontera Andorrana, el pic de Salòria, la bellesa de la nord del Cadí, fins al pic de l’Orri i la zona de Llessui al sud. Una experiència visual inoblidable sempre que la meteorologia ho permeti.\nLa segona part d’aquesta jornada ressegueix aquest amfiteatre natural des de la seva part més elevada, deixant al fons de la vall el poble d’Escart. Escart és un dels molts topònims pirinencs d’origen basc. Format per es (final de vall), ca (paret) i art (entre). “Final de la vall-paret-entre”. I és que al costat d’aquest poble hi ha una gran paret de la qual penja l’ermita de la Mare de Déu de la Roca.\nLa vall d’Escart es caracteritza pel seu aïllament, i per tant, per una conservació del medi natural exemplar. Aquest itinerari s’acosta fins el límit de la zona boscosa subalpina, on es troba la borda de Feliu, lloc de pernocta. Aquest bosc de pi negre esclarissat és un indret privilegiat per a trobar traces d’animals a la neu, com les de cabirols, llebres, esquirols, perdius nivals o fins i tot de l’emblemàtic gall fer, i observar aus al final i inici de la jornada, com les mallerengues, els trencapinyes, entre d’altres.\nEl segon dia es guanya un altre vegada la carena, fins arribar al coll de la Creu d’Eixol. Des d’aquí segueix un divertit descens fins arribar a les pistes de l’estació d’Espot que ens portaran fins al pàrquing de sortida, posant punt i final a l’activitat.\nHola, ha trobat interessant aquesta ruta Espot - L'amfiteatre de la vall d'Escart - dia2 https://ca.wikiloc.com/rutes-raquetes-de-neu/espot-lamfiteatre-de-la-vall-descart-dia2-23338163 Salutacions, Wikiloc - Rutes del Món\nLa vaig fer juntament amb jarevalopamies\nDemana a jarevalopamies que t'afegeixi com a company a aquesta ruta\nSegueix a jarevalopamies i descobreix noves rutes!


Per evitar més despreniments abans de retirar les que sepulten la carretera, que estarà dies tallada\nUna empresa especialitzada començarà avui a fer caure de forma controlada més roques en risc imminent de despreniment al punt de la carretera d’accés al congost de Mont-rebei que dissabte es va veure afectat per una allau de pedres. L’alcalde de Sant Esteve de la Sarga, Jordi Navarra, va recordar ahir que ja estava previst iniciar avui els “treballs de neteja i sanejament” i que després retiraran les roques que sepulten la via. Va assenyalar que l’empresa determinarà quant de temps és necessari per finalitzar aquesta actuació i que la carretera estarà dies tallada. Així mateix, va incidir que aquests treballs no són suficients per garantir la seguretat total perquè existeixen altres punts amb gran risc de despreniments. Va explicar que disposen d’un pressupost de 510.000 euros per actuar en tots els punts i va subratllar que només sanejant-los no s’elimina el perill. “Només podrem abordar una quarta part del que els experts en geologia ens van dir que hauríem de fer. Seria necessària una actuació amb xarxes per protegir les zones de risc”, va considerar, i va insistir en la reclamació que tant la Diputació com la Generalitat es facin càrrec de la titularitat o la menys el manteniment d’aquesta carretera.\nPer part de la Diputació, Josep Ibarz va assenyalar que avui un tècnic acudirà al punt de l’allau per determinar a qui pertany el vial afectat i va subratllar que pot ser de la fundació que gestiona el pàrquing o de titularitat municipal de Tremp o de Sant Esteve de la Sarga. Va assegurar que des que es va produir l’allau ningú no s’ha posat en contacte amb la Diputació i que s’ha de valorar si només és necessari netejar la zona o també reforçar-la. Va precisar que la Diputació està disposada a col·laborar i que s’ha de fer una valoració oportuna i parlar amb els ajuntaments o la fundació.\nLa Diputació afirma que avui acudirà un tècnic per determinar la titularitat del tram afectat\nAhir alguns excursionistes van fer cas omís dels senyals de prohibició de pas per la carretera afectada per l’allau i, per no fer la volta, van optar per passar per sobre de les roques per seguir el seu camí, amb el consegüent risc que aquesta acció comporta. L’alternativa és fer una volta de divuit quilòmetres amb cotxe, que per a alguns va semblar ser massa, però que per a d’altres no va comportar cap problema.


Àrea de pícnic Les Deus a Sant Quintí de Mediona - YouMeKids\nHomeExcursions amb nensÀrea de pícnic Les Deus a Sant Quintí de Mediona\n26/09/2016 Barbara Vastenavond Excursions amb nens 2\nQuè en penseu de fer un pícnic a un indret rocós al pur estil de les pel·lícules d’Indiana Jones?\nA tocar del congost de Les Deus on l’erosió de l’aigua al llarg del temps ha anat modelant el relleu fins a donar-li unes formes molt capritxoses plenes de grutes, coves i petits gorgs, trobem una àrea de pícnic amb taules i bancs.\nDes de les taules podreu gaudir de les vistes sobre la plaça amb la seva particular font de les Deus, amb els seus 23 brolladors d’aigua que aboquen l’aigua a la riera de Mediona. L’aigua prové d’una surgència subterrània, la més important del Penedès, la qual discorre per unes grutes plenes d’estalactites i estalagmites.\nA l’estiu, podeu banyar-vos a la “piscina” natural que forma el riu just davant de la font.\nL’àrea depèn del restaurant Les Deus i per tant és de pagament.\nUs agradarà si voleu gaudir d’un entorn peculiar ple de grutes i amagatalls on banyar-vos quan fa bon temps. Si sou intrèpids podreu fer d’Indiana Jones al Parc d’aventura Les Deus Aventura ubicat a pocs metres de l’àrea de pícnic. A més, des de l’àrea podreu seguir un tram del camí del riu.\nL’àrea de pícnic es troba al final de Passeig de les Deus al poble de Sant Quintí de Mediona passat el camp de futbol. Arribareu al poble de Sant Quintí de Mediona per la C244.\nL’àrea de pícnic comparteix amb el parc d’aventura Les deus i el restaurant Les Fonts de les Deus l’aparcament. Trobareu l’àrea de pícnic a la vora de la riera, creuant pel pont ubicat darrera del bar-restaurant.\nÀrea de pícnic les Deus\nPasseig de les Deus, Sant Quintí de Mediona\nTel. 938 998 128\nHoraris: caps de setmana i festius de 10h-18h;\nPreu: Adults: 2€; nens de 3 a 15 anys: 1€\nNo es fa reserva\n2 Comentaris Àrea de pícnic Les Deus a Sant Quintí de Mediona\nJoan Carles Vinyals 15/12/2016 at 14:01\nHola Bàrbara de nou\nÒndia noia! Ets una fada del temps!\nRemirant la teva web he trobat aquest lloc de Sant Quinti de Mediona on també hi havia estat de petit i gairebé no ho recordava!\nParlo de més o menys l’any 1983-84, el meu pare junt amb un soci va muntar la discoteca Salsa “El baile” en un complex molt gran de la localitat que apart de discoteca també tenia piscina, pista de tenis etc.\nRecordo perfectament el lloc de picnic a l’estiu que hi anava, les roques i grutes amb l’agua, òbviament tot haurà canviat molt, però també hi aniré un dia a veure si puc recordar mes.\nLlàstima que no tinc nens, però per nen ja estic jo mateix! Jeje Ara en tinc 40 i ja saps…. En els cas dels homes, els primers 40 anys d’infantesa son els mes durs jejeje! 😉\nYouMeKids 15/12/2016 at 16:00\nJa veus… els temps no han canviat gaire! Els nens d’ara van als mateixos llocs!\nUn plaer haver ajudat a recuperar records.


Nou portal del Setmanari la Directa – La plana de Vic\nEl Setmanari la Directa ha posat en funcionament una nova pàgina web. La qual cal seguir, aquest mitjà de comunicació és cada dia més necessari als temps que corren. No cal recordar que sempre vol exercir la funció social de denunciar els abusos i injustícies i potenciar les alternatives. Un setmanari que combinarà l’actualitat diària al web i presència 2.0, amb l’anàlisi, reflexió i debat al format de paper setmanal. Per si no ho coneixeu, vos pose ací el model comunicatiu en que es basa aquest setmanari. Endavant amb el periodisme popular i de denuncia social!\nLa Directa fuig de la pretensió d’una falsa objectivitat, ja que ens considerem una eina de transformació social i pet tant, el nostre compromís és exclusivament amb els moviments socials. Potenciem l’actualitat com a setmanari, però sempre entesa com a una realitat complexa que ha d’anar acompanyada d’anàlisi i de reflexió. Ens diferenciem en diversos aspectes essencials dels mitjans de comunicació convencionals:\n– Davant de la “informació de l’espectacle”, descontextualitzada i allunyada de les persones, volem oferir informacions de qualitat, més reposades, arrelades al territori i als moviments socials.\n– No entenem la Directa com una mercaderia, un negoci, sinó com a una autèntica eina de transformació social i per tant, no contemplem la publicitat com a principal font d’ingressos, sinó que és la confiança de les subscriptores l’espina dorsal del projecte. A més, volem compartir els continguts de la Directa, defensem la lliure circulació d’informació i apostem per les llicències obertes enfront el Copyright.\n– Contra la verticalitat de les empreses de comunicació, el Setmanari de Comunicació Directa pretén establir l’horitzontalitat i l’assemblearisme en totes les seves facetes, així com la proximitat i transparència amb totes les lectores.\n– Assumim el potencial de les noves xarxes socials digitals al segle XXI, com a font d’informació instantània però també com a font de denúncia i crítica als poders. Per això fem un esforç per ser presents a les més hegemòniques: Twitter (@La_Directa) i Facebook (pàgina Setmanari Directa), però també a les alternatives: N-1 (setmanari_directa) i identi.ca (setmanari_directa).\n–> Aquesta publicació intenta escriure amb un llenguatge no sexista i no androcèntric.\n–> El setmanari DIRECTA no comparteix necessàriament les idees expressades als articles d’opinió


L’Ajuntament de Bellpuig informa sobre les mesures establertes per l’Estat espanyol pel que fa a l’ús obligatori de mascareta — Ajuntament de Bellpuig\nL’Ajuntament de Bellpuig informa sobre les mesures establertes per l’Estat espanyol pel que fa a l’ús obligatori de mascareta\nL’Ajuntament de Bellpuig informa sobre les mesures establertes per l’Estat espanyol pel que fa a l’ús obligatori de mascareta https://www.bellpuig.cat/actualitat/noticies/l2019ajuntament-de-bellpuig-informa-sobre-les-mesures-establertes-per-l2019estat-espanyol-pel-que-fa-a-l2019us-obligatori-de-mascareta https://www.bellpuig.cat/actualitat/noticies/l2019ajuntament-de-bellpuig-informa-sobre-les-mesures-establertes-per-l2019estat-espanyol-pel-que-fa-a-l2019us-obligatori-de-mascareta/@@download/image/escut bo amb nom (002).jpg\nAtenent l’Estat d’Alarma amb motiu de la lluita contra l’epidèmia de COVID-19, us informem que el Govern de l’estat espanyol ha decretat l’ús obligatori de mascaretes per part de la població en base a l’ordre SND/422/2020, de 19 de maig que estarà vigent a a partir de les 00:00 hores del dia 21/05/2020.\n*.-És vàlida qualsevol tipus de mascareta que tapi nas i boca, preferentment higiènica i quirúrgica.\n*.-Estan obligades a dur-la totes les persones de sis anys cap endavant.\n*.-No estan obligades a fer-ne ús:\n-Aquelles persones que puguin certificar que tenen diagnosticada una dificultat respiratòria que es pugui agreujar amb l’ús de mascareta.\n-Aquelles persones que puguin certificar que ho tenen contraindicat per un motiu de salut\n-Aquelles persones que, per la seva situació de discapacitat o dependència, l’ús de la mascareta li causi alteracions de conducta que en facin inviable la utilització\n-Aquelles persones que per la naturalesa de l’activitat que presten és incompatible amb l’-ús de la mascareta\n-Aquelles persones que no poden per causa major o situació de necessitat.\n*.-L’ús de la mascareta és obligatori a la via pública, es espais a l’aire lliure i en qualsevol espai tancat d’ús públic que estigui obert al públic i quan no es pugui garantir la distància de seguretat de dos metres.


Un bon diagnòstic de les necessitats reals i futures és el què garanteix l’èxit en la implantació dels projectes dels nostres clients. El nostre servei de consultoria es basa en detectar adequadament allò que fa falta avui, però també el què pot convenir demà. I a més, combinar-ho amb una avaluació detallada dels recursos disponibles. D’aquesta manera s’aconsegueix assegurar un retorn de la inversió molt més ràpid i un coneixement profund de les eines que proposem i de les seves prestacions.\nSi la teva empresa o la teva administració està plantejant-se disposar d’un sistema GIS o necessita un programa per la gestió del cicle de l’aigua inverteix un temps en conèixer BGEO. Podem oferir-te un assessorament basat en tecnologies de codi obert que complirà amb els teus objectius estratègics al mateix temps que reduirà dràsticament la teva inversió en la part tecnològica.\nT’ajudem en els teus primers pasos amb Giswater. Descarrega’t lliurement l’eina i contacta amb nosaltres, t’ajudarem en la instal.lació i en la seva posada en funcionament. Et guiem en la migració de dades en diferents formats. Suport online.\n– Familiaritza’t amb el model de dades i configura el teu projecte\n– Aixeca el teu primer projecte amb les teves pròpies dades\n– Connecta amb EPANET i / o SWMM i fes la teva primera simulació hidràulica\nPacks d’assistència telemàtica per hores (en funció de les teves necessitats):\n– 2 hores aplicades al llarg d’una setmana\n– 5 hores aplicades al llarg d’un mes\n– 10 hores aplicades al llarg de tres mesos\nContacta per a més informació a info@bgeo.es


Les eines 2.0 escalfen la jornada electoral\nUn sondeig filtrat per twitter, atribuït a TV3, encèn la polèmica\nTwitter ha estat un dels protagonistes de la jornada electoral. La filtració d'un sondeig, atribuït a TV3, ha provocat la polèmica a Internet.\n1 min. 28/11/2010 20:39\n651x366 Gràfic que ha circulat per twitter Gràfic que ha circulat per twitter\nLes eines 2.0 han irromput en la jornada electoral. La filtració per twitter d'un sondeig, realitzat suposadament per TV3 a peu d'urna abans de les 14:00 hores, ha encès la polèmica. El material, consistent en una gràfica i algunes dades sobre intenció de vot, situava a CiU a tocar de la majoria absoluta, amb 67 diputats.\nLa filtració en principi s'ha atribuït a un treballador de la Corporació Catalana de Mitjans Audiovisuals (CCMA), extrem que ha estat desmentit. La primera pregunta que ha centrat el debat a la xarxa és a qui beneficiaven aquestes previsions.\nSegons l'enquesta filtrada, el PSC només obtindria 23 escons, en comptes dels 37 que va registrar al 2006, el PPC se situaria com a tercera força política, amb 16 diputats (2 més), ERC perdria 8 escons respecte als anteriors comicis, amb un total de 13; ICV-EUiA obtindria 9 (3 menys), i Ciutadans repetiria amb 3 escons. Solidaritat Catalana, liderat per l'expresident del FC Barcelona Joan Laporta, entraria al Parlament amb 4 diputats.


Detalls: Notes històriques de la cartoixa de Montalegre\nPagès Editors - Presentació del llibre Notes històriques de la cartoixa de Montalegre de Xavier Pérez Gómez.\nL'acte anirà a càrrec de Mn. David Abadías, degà de la Facultat d'Història, Arqueologia i Art Cristianes Antoni Gaudí, rector de Mollet i Sant Fost i Xavier Pérez Gómez, autor de l'obra.\nL'esdeveniment tindrà lloc dilluns 29 d'octubre a les 19h a la Sala Pere Casaldàliga de la Llibreria Claret.\nNotes històriques de la cartoixa de Montalegre és fruit de més de deu anys de recerca en arxius i biblioteques, a més d’entrevistes a diversos monjos del monestir. Aquesta monografia analitza alguns episodis històrics del cenobi de Tiana que l’autor ha considerat més interessants, aportant novetats desconegudes fins ara com la relació entre els cartoixans i la carretera de Badalona a Mollet, l’antiga biblioteca, la toponímia i l’heràldica del monestir, la biografia d’alguns dels monjos més destacats o les visites de personatges il·lustres. S’inclou igualment l’anàlisi de les versions més antigues de llegendes i tradicions sobre la fundació del monestir, l’arbre dels nassos, els túnels amagats o la suposada utilització d’aquesta cartoixa com a refugi de curiosos personatges que haurien volgut amagar-se del món. L’autor també ha estudiat les notícies més antigues i anecdòtiques sobre la cuina cartoixana, a més de la peculiar vida quotidiana dels monjos. El text va acompanyat d’una acurada selecció bibliogràfica.


La Llibreta Vermella: de juny 2013\nVullEscriure.Cat - Trenta-quatrena Crida: «Sol solet»\nLes temperatures no acompanyen i l'estiu es fa pregar, però a la nostra petita web tenim molt clar que ha arribat l'estació dels gelats, de les migdiades a la platja i de les llargues passejades entre els camps de blat madur. I per animar el sol a que es decideixi a canviar d'estació, hem decidit dedicar-li la nostra última quinzena «normal» abans de vacances!\nTens 250 paraules per escriure un text que tingui el sol com protagonista: prosa, poesia, teatre, assaig... Qualsevol gènere serà benvingut! Pots respondre a la Crida des d'ara i fins el pròxim dissabte 6 de juliol a la mitjanit.\nPublicat per Tere SM a 20:24 0 comentaris\nFa unes setmanes, a través del compte de Twitter de @VullEscriure, vaig participar al concurs de nanorelats «Un tren d'històries», organitzat pels Ferrocarrils de la Generalitat de Catalunya i l'Escola d'Escriptura de l'Ateneu Barcelonès.\nI fa uns dies, sorpresa que sorprendràs, em van avisar que havia guanyat el 2n premi amb el següent Tweetrelat: «El paisatge fuig mentre el tren resta immòbil; camps d'ordi en moviment».\nDurant l'acte d'entrega de premis, en Màrius Serra va comentar que era una obra lírica, però jo crec que darrere d'aquests 140 caràcters s'hi amaga l'inici d'una autèntica obra de ciència-ficció. Vosaltres què en penseu? (hehe)\nMoltes gràcies als FGC i a l'Escola d'Escriptura pel premi!\nPublicat per Tere SM a 20:00 0 comentaris\nEl 5 d'agost del 2010, l'esfondrament d'una mina xilena va deixar atrapats 33 miners a 700 metres sota terra. La notícia va donar la volta al món i les feines de rescat van ser retransmeses en directe als sis continents. El 13 d'octubre, després de 33 dies de perforacions, els miners van ser trets en vida de la mina.\n33a Crida: «Sense llum»\nAquesta quinzena et proposem que intentis posar-te en la pell d'aquells miners, que intentis imaginar-te com seria tornar a veure el món després d'haver-te passat setmanes atrapat en la més pregona de les foscors. Busca un lloc en calma i tanca els ulls durant cinc minuts. Després obre'ls a poc a poc, fixa't en allò que et quedi més a prop i descriu-ho amb el màxim de detall.\nTens 250 paraules i una setmana de temps per enviar-nos la teva descripció, des d'ara mateix i fins el pròxim dissabte 22 de juny a la mitjanit.\nPublicat per Tere SM a 22:10 0 comentaris\nLi juro que va anar així: em van plantar davant del micròfon i em van dir «vostè, parli» i jo, és clar, vaig parlar.\nSegurament tot hauria estat més fàcil si hagués dit que no. Miri vostè la de maldecaps que ens hauríem estalviat! Però no, a mi no em van ensenyar a dir que «no», més aviat em van ensenyar a dir que «sí», sempre, en qualsevol circumstància.\nPer tant ja em té a mi, al micro (i a tots els nervis que em rosegaven l'estómac), situats al bell mig d'un minúscula habitació insonoritzada amb una vintena d'ulls clavats al clatell. «Vostè, parli!» que m'apressen, i si jo ja sóc de parlar poc, amb pressió menys.\nPerò vaig parlar. Valga'm Déu si vaig parlar. No sé com, però vaig fer-ho. I ara vostè vol saber perquè vaig dir el que vaig dir? Ai, do, i com saber-ho, si ni tan sols recordo quins mots vaig pronunciar!\nNomés recordo que vaig parlar... I potser cal tenir quelcom a dir per fer-ho?\nVullEscriure.Cat - Trenta-dosena Crida: «La ràdio!»\nEl 2 de juny de 1896 Guglielmo Marconi va patentar la ràdio (fa exactament 117 anys!). Una cançó va pronosticar que el vídeo la mataria, però la ràdio sobreviu tan viva com el primer dia. Ni Facebook, ni Twitter, ni Skype: no hi ha res que li faci por!\n32a Crida: «La ràdio!»\nTens 250 paraules i una setmana de temps per escriure el teu text, des d'ara mateix i fins el pròxim dissabte 8 de juny a la mitjanit. Poesia, prosa, teatre, assaig,... Tots els relats radiofònics seran benvinguts!\nPublicat per Tere SM a 20:51 0 comentaris\n2n premi en el concurs de nanorelats «Un tren d'hi...


fons de pantalla: Premis Blocs Catalunya 2011\nUn any més hem d'agrair als membres d'Stic.cat la feinada d'organitzar els Premis Blocs Catalunya 2011, a ells i a tots els que hi han col.laborat. Així com també felicitar als finalistes i als guanyadors.\nL'elecció de La Seu d'Urgell com a ciutat per acollir els premis ha estat per a mi un encert, doncs permet difondre la cultura del bloc pel territori i descentralitzar aquesta mena d'actes, a més ens permet sortir i veure món als assistents.\nDaniel Closa, guanyador amb el bloc Centpeus en la categoria de ciència.\nBonus track: anar fins a La Seu , a més de poder fer l'acte en un magnific entorn, ha tingut un petit premi. De tornada, varem parar un moment a la collada de toses i a l'apagar els llums del cotxe es va il.luminar la via lactea i milers d'estrelles brillaven amb ràbia una nit de tardor sense núvols a 1500 metres d'alçada. :-)


Es posa en marxa un pla de millora per detectar i tractar la hipercolesterolèmia familiar - Ràdio Palafolls\nMarc Ferri , setembre 25, 2020\t / 228 0 0\nInici » Es posa en marxa un pla de millora per detectar i tractar la hipercolesterolèmia familiar\nAhir dijous, 24 de setembre, es commemorava el Dia internacional d’aquesta malaltia, que té caràcter hereditari i que provoca que el nivell de colesterol “dolent” sigui molt alt. es tracta d’una malaltia que apareix en el moment de néixer i que pot causar atacs de cor en edats joves.\nAmb motiu de la commemoració de la data d’ahir, la Corporació de Salut del Maresme i la Selva ha anunciat la posada en marxa d’un pla de millora en la detecció i tractament de la hipercolesterolèmia familiar a través del desenvolupament d’eines de salut digital. Segons ha informat l’ens sanitari, el sistema que s’ha desenvolupat i que ara s’implementarà estudia totes les analítiques fetes i, segons els nivells de colesterol i l’edat del pacient, alerta al facultatiu que pot tractar-se d’un cas d’aquesta malaltia. D’aquesta manera, ofereix ajuda per trobar un tractament personalitzat i eficaç per a cada pacient.\nSegons informa la corporació sanitària, s’estima que la hipercolesterolèmia familiar pot afectar actualment uns 30 milions de persones a tot el món, 200.000 a l’Estat espanyol i 30.000 a Catalunya. Es calcula que només al voltant del 15% estan diagnosticades, i que la gran majoria no tenen un tractament adequat. L’ens sanitari afirma que es tracta d’un “problema de salut pública”, i per això afirma que un diagnòstic precoç i un tractament adequat pot disminuir considerablement el risc de malaltia cardiovascular en aquests pacients.\nNou dia de vacunació de la grip al centre de Palafolls


Associació Pont Solidari al Món: d’octubre 2013\nAjuda urgent! Cicló Phailin\nLa costa est de l'Índia està patint les conseqüències del cicló Phailin aquest cap de setmana. Una de les regions afectades amb vents de 250 km/h es Orisa. He estat parlant amb la gent de l'hospital de Juanga i estan sans i estalvis, han passat molta por, algunes cases estan destruïdes, els camps estan anegats d'aigua, s'han perdut les collites d'arròs, estan sense electricitat, tenen la gent dels voltants de l'hospital refugiades a l'escola i l'hospital, però no s'han perdut vides. L'any 1999 Juanga ja va patir un gran desastre en un altre cicló, tothom ho recorda i me n'han parlat molts cops. Per això he estat patint molt per ells.\nA Puri, la ciutat costanera on vaig de vegades quan sóc treballant a l'hospital, el nivell del mar ha pujat molt i en un assentament de pescadors s'han perdut cases i barques, hi ha moltes cases anegades però tampoc ha mort ningú.\nSi voleu ajudar a través de Pont Solidari podeu fer-ho. Canalitzarem l'ajuda des de l'hospital per a cobrir necessitats d'aigua potable i menjar per a les famílies refugiades a l'hospital i l'escola.\nNº compte: 1491 0001 27 2025892825.\nPublicat per Associació Pont Solidari al Món a 10:16 Cap comentari: Enllaços a aquest missatge


Figueres permet visitar la casa on Dalí va passar la joventut - Diari de Girona\nFigueres permet visitar la casa on Dalí va passar la joventut\nL'Ajuntament ha incorporat un nou recorregut guiat a l'immoble del carrer Monturiol, on l'artista va viure\nfigueres | ddg 18.07.2015 | 07:48\nLa casa on Salvador Dalí va passar la seva joventut, a Figueres. conxi molons\nL'Ajuntament de Figueres ha posat en marxa aquest mes de juliol una nova edició de les visites guiades La Figueres de Dalí. Com a novetat, enguany hi ha incorporat un "itinerari VIP", que permet visitar la segona residència de Dalí, situada al número 10 del carrer Monturiol. Aquí va viure l'artista entre 1912 i 1929 i s'hi van allotjar, entre altres, Federcio García Lorca i Luis Buñuel. Al seu terrat, a més, hi ha el safareig on Dalí va pintar les seves primeres aquarel·les i que va servir com a font d'inspiració per al quadre Noia de Figueres.\nL'objectiu d'aquestes visites és donar a conèixer la relació que va tenir el pintor amb la seva ciutat i amb alguns dels seus espais més emblemàtics. La visita a la segona residència del pintor té lloc els dissabtes a partir de les quatre de la tarda i s'ofereix en català, castellà, anglès i francès.\nEl regidor de Promoció Econòmica, Manel Toro, recorda que l'any 1994, quan ell era responsable d'Hisenda, va comprar la casa natal de Dalí -situada també al carrer Monturiol- per tal de fer-la immediatament visitable i perquè s'afegís al recorregut turístic de la ciutat. Tot i això, els successius canvis de govern van fer que el projecte finalment no es portés a terme.\nToro, tanmateix, explica que en realitat el pintor va viure molt poc temps en aquella casa, ja que es va traslladar a un altre immoble del matix carrer, que és la que es podrà visitar a partir d'ara. És aquí on l'artista va iniciar-se en el món de la pintura, amb rastres, fotos, dibuixos i obres emblemàtiques que mostren la seva visió de la ciutat de Figueres.\nTots aquells que estiguin interessats en participar en la visita o vulguin més informació es poden adreçar al punt d'informació situat a la plaça Gala-Salvador Dalí.


COSTUMARI DESACOSTUMAT: Ja arriba la Mostra de Titelles a la Vall d'Albaida... i en van 26!\nJa arriba la Mostra de Titelles a la Vall d'Albaida... i en van 26!\nJa arriba novembre, i amb ell la nostra Mostra de Titelles, la que celebrem a la Vall des de fa vint-i-sis anys... Ací vos passem la informació que se'ns ha fet arribar des de l'organització. Disfruteu-la que paga la pena...!\n Dates: del 10 al 14 de novembre del 2010\n Localitats participants: 18\nAgullent, Aielo de Malferit, Albaida, Atzeneta d’Albaida, Benigànim, Benissoda, Bocairent, Castelló de Rugat, Fontanars dels Alforins, Llutxent, Montaverner, Montitxelvo, l’Olleria, Ontinyent, Otos, el Palomar, la Pobla del Duc, Quatretonda\n Companyies: 21 (inclou representacions i tallers escolars)\nRepresentacions: Bambalina Teatre Practicable (la Vall d’Albaida), Caramuxo Teatro (Galícia), La carreta Teatro (Alacant), La companyia del príncep Totilau (Catalunya), Edu Borja (València), Egos petits (Catalunya), Elfo Teatro (Castella-La manxa), Gianni Franceschini (Itàlia), Guixot de 8 (Catalunya), La gotera de lazotea (Andalusia), Lluerna Teatre (València), El navegatorio (Mèxic), Papalote (Cuba), El retablo (Cuba), Teatro Corsario (Castella i Lleó), Teatro de marionetas La estrella (València), Teatro Gioco Vita (Itàlia), Teatro Iñaki Mata Antzerkia (País Basc), Teia Moner (Catalunya), Unima València (València) i Vivaoperacircus (Itàlia)\nCompanyies valencianes 6\nCompanyies estatals Andalusia (1), Castella i Lleó (1), Castella-La manxa (1), Catalunya (4), Galícia (1) i País Basc (1) 9\nCompanyies internacionals Cuba (2), Itàlia (3) i Mèxic 6\n Tres línies de potenciació de la programació: més presència de companyies internacionals, més companyies valencianes i més espectacles per a públic adult\nCOMPANYIES INTERNACIONALS: la 26a MIT a la Vall d’Albaida manté el rècord de companyies internacionals de l’any passat amb la presència de sis grups estrangers: EL NAVEGATORIO (Mèxic), PAPALOTE i EL RETABLO (Cuba), TEATRO GIOCO VITA i VIVAOPERACIRUCS (Itàlia). A més, l’italià GIANNI FRANCESCHINI s’encarregarà de realitzar els dos tallers de titelles d’aquesta edició.\nPer tant, la presència de companyies internacionals suposa més d’una quarta part (28,57%) de les participants; un percentatge marcadament superior a la mitjana (24,11%). Així, des de la tercera edició, trobem la presència de 74 companyies internacionals des d’Amèrica fins Oceania passant per una completa representació de titellaires europeus; per tant, fins ara, el festival ha ofert un complet panorama del teatre de titelles d’arreu del món. Aquesta tendència a programar més companyies internacionals pretén assolir major difusió tant entre el públic com entre els professionals del sector.\nCOMPANYIES VALENCIANES: la 26a MIT a la Vall d’Albaida manté l’aposta per les companyies valencianes amb sis ja que l’objectiu és seguir sent el punt de trobada dels titellaires valencians, per això, tradicionalment han suposat prop d’una tercera part de les companyies participants (29,86%), un percentatge que enguany és ben semblant (28,57%).\nLes companyies valencianes tenen enguany, a més, un dia especialment dedicat a elles, el 12 de novembre, quan actuaran: TEATRO DE MARIONETAS LA ESTRELLA, UNIMA VALÈNCIA, BAMBALINA TEATRE PRACTICABLE i EDU BORJA. A més, el dia anterior actuaran LA CARRETA TEATRO amb la seua última producció i LLUERNA TEATRE que serà doblement protagonista perquè, junt a l’escenificació de Jugant amb Alícia, exposarà la seua mostra retrospectiva 20 anys fent titelles a Benigànim.\nFinalment, aquesta edició té com a principal referència en les activitats paral•leles la inclusió d’un cicle de curtmetratges valencians d’animació amb la projecció de tres peces procedents de les principals empreses del sector. La proposta servirà també per conèixer diferents tècniques d’animació, des de la tradicional plastilina fins la infografia més actual.\nMÉS ESPECTACLES PER A PÚBLIC ADULT: demostrar que els titelles no són sols coses dels més menuts és l’objectiu d’aquesta nova línia empresa l’any passat i que enguany es consolida. En aquesta ocasió, seran quatre els muntatges per a un públic adult i juvenil: Minimal magic de TEIA MONER, La tempesta de LA COMPANYIA DEL PRÍNCEP TOTILAU, Carmen de BAMBALINA TEATRE PRACTICABLE i, finalment, La maldición de Poe de TEATRO CORSARIO.\nL’ús d’espais alternatius als habituals de representació també seguirà en aquesta ocasió. Així, el Café Màgic d’Ontinyent acollirà una escenificació del Minimal magic de TEIA MONER. A més, la interessant proposta de tallers i jocs de GUIXOT DE 8 recorrerà l’Espai jove de Benigànim, i el Centre comercial El teler i els exteriors de la Sala Gomis d’Ontinyent. Un altra obra que se n’ix dels models clàssics és Sapo dels italians del TEATRO GIOCO VITA que col•locaran els seus espectadors dins d’una carpa on es desenvolupa l’acció.\n Direcció artística i jurat\nPer tercer any consecutiu, la direcció artística recau en Vicent Vila, unit als inicis de la MIT de la mà de Bambalina Teatre Practicable i director de l’Escalante Centre Teatral.\n Eduard Costa: autor, actor i membre de la companyia Anem anant Teatre.\n Encarna Dolz: programadora del Teatre l’Agrícola d’Alboraia.\n Amparo Mayor: actriu.\n Rafa Ridaura: periodista, crític teatral i director de programes en Ràdio Clara.\nTots ells seran els encarregats d’elegir els guardonats amb els diferents Premis “Mostra de titelles” segons les categories següents: millor espectacle per a adults, millor espectacle infantil i millor espectacle; a més, el jurat podrà determinar algun altre guardó com les dos mencions especials atorgades en l’última edició. Els premis seran lliurats el 14 de novembre durant l’acte de cloenda de la MIT a la Vall d’Albaida que es completarà amb la representació de Tres somos tres a càrrec de PAPALOTE.\nPublicat per Sergi Gómez i Soler a 2:51


«Secundaris» estrena temporada amb l'agent literària Sandra Bruna - Regió7 :: El Diari de la Catalunya Central\nEl programa de La 2 mostra el dia a dia de l'agència literària i com se seleccionen nous autors per representar\nddg 12.09.2018 | 00:13\nn El programa Secundaris torna avui el vespre a La 2. En cada capítol, que s'emet a les 20.20 h, Secundaris coneix persones que treballen amb passió i entusiasme darrere dels famosos i les famoses. Aquesta setmana la protagonista és Sandra Bruna. Una agent literària, guanyadora del premi Nadal 2018 Alejandro Palomas, entre molts altres escriptors.\nEl programa visita l'agència literària per conèixer com és el dia a dia i com se seleccionen nous autors per representar. Secundaris també s'apropa als estudis de Ràdio 4 per veure com s'enregistra la secció de literatura del programa Amics i coneguts amb Sílvia Tarragona.\nA més, per saber com és la relació entre els autors i els agents, l'equip del programa Secundaris s'endinsa a les entranyes del Grup Planeta. I, finalment, mostra com es prepara el Sant Jordi i com ho viuen des de dins tant els autors Francesc Miralles i Coia Valls, com tots aquests professionals que han passat al llarg del programa.


Cases de Son Fortesa | Itineraris Històrics\nCases de Son Fortesa\nSortim de Son Tugores pel carrer Verge del Refugi i girarem pel segon carrer a l’esquerra, Can Manyoles. El seguim uns 800 metres i, trobarem l’antic escorxador i el torrent, per on segueix la sèquia de Son Tugores i que finalitza a Son Fortesa.\nRamon Safortesa i Cerdà, membre d’una branca secundària de la important família nobiliària dels Zaforteza, va donar el nom de Son Fortesa a l’antiga alqueria d’en Ribes, topònim que ha perdurat fins als nostres dies (Son Fortesa).\nEntre Son Tugores i les cases de Son Fortesa, l’espai irrigat s’obri en forma de ventall i de la sèquia parteixen altres secundàries que distribueixen l’aigua en aquest sector, de major amplitud que les zones irrigades encaixonades al costat del torrent.\nAl llarg del recorregut podem observar la presència de safarejos que servien per a acumular l’aigua que corresponia a cada sector quan arribava la seva tanda horària assignada per obrir l’entrada d’aigua des de la sèquia principal a cada tram o artefacte hidràulic i així aprofitar-la per moure els molins i regar. Fins fa poc temps també obtenien l’aigua per tanda horària els habitatges de la localitat. Indubtablement aquest sistema de proveïment urbà va ser dissenyat amb posterioritat a la conquesta de 1229.\nAquest sistema hidràulic, com molts altres de Mallorca, té el seu origen en l’època islàmica. Els grups d’immigrants arribats després de la conquesta de l’any 902 es van establir en les diferents explotacions agràries i moltes vegades van compartir territoris i fonts, per a la construcció i condicionament d’aquestes, van compartir el treball i mitjançant pactes preestablerts els van gestionar en comú.\nEls sistemes hidràulics van ser construïts a partir de dissenys previs molt rígids, limitats pel cabal d’aigua i l’orografia. Cadascun d’aquests espais irrigats permetia cobrir les necessitats alimentàries d’un nombre concret de persones. És per això que un augment de població produïa la segmentació del grup. Una part havia d’emigrar i iniciar un procés similar al descrit.\nAquests sistemes irrigats van ser cuidats i mantenguts fins a èpoques molt recents, en les que han estat víctimes de l’absència de pagesos o, encara pitjor, del procés d’urbanització. Excepte contades excepcions estam vivint el procés de desaparició dels sistemes hidràulics tradicionals, la millor i una de les poques herències tangibles de la dominació islàmica a Balears.\nAquesta entrada s'ha publicat dins de El castell d'Alaró per dm. Afegeix a les adreces d'interès l'enllaç permanent.


Nestlé retira a Espanya tortel·linis i raviolis de Buitoni en trobar-hi traces de carn de cavall\nLa multinacional ha anunciat la retirada dels tortel·linis i els raviolis de pasta Buitoni farcida amb carn de vedella, perquè hi ha trobat rastres d'ADN de cavall superiors a un 1%.\nRedacció 19/02/2013 - 06.28 Actualitzat 19/02/2013 - 21.44\nNestlé retira productes de pasta farcida amb carn de vedella d'Espanya i d'Itàlia, perquè contenen carn de cavall. En un comunicat, la multinacional de l'alimentació ha anunciat que ha trobat rastres d'ADN de cavall superiors a un 1% als raviolis i tortel·linis de vedella de la marca Buitoni.\nNestlé, propietària de Buitoni, subratlla que aquest fet no suposa cap problema de seguretat alimentària, però sí d'etiquetatge incorrecte. Per tant, retira voluntàriament els tortel·linis i els raviolis Buitoni a Itàlia i Espanya i els substitueix per un altre producte amb un farciment —confirmat per les proves d'ADN— de carn de vedella. La multinacional també constata que les lasanyes a la bolonyesa Gourmandes, un producte congelat de carn per a empreses de càtering, també es retira de la venda pel mateix motiu. La policia italiana ha inspeccionat la seu de Nestlé a Milà després de la retirada.\nEl gegant alemany de la distribució Lidl també ha anunciat que retira de la venda a Suècia, Finlàndia, Dinamarca i Bèlgica plats de carn que contenen cavall.\nEl descobriment de carn de cavall en productes etiquetats com a carn de vedella va començar a Irlanda el mes passat i afecta una dotzena de països. Entre altres productes, hi estan implicades les lasanyes de la marca Findus, comercialitzades a França, i hamburgueses dels supermercats espanyols Ahorramás i Eroski.\nNESTLÉ RETIRA PRODUCTES BUITTONI EN TROBAR-HI TRACES DE CARN CAVALL


La Mitja Marató de Terrassa arriba a la 20º edició en el marc del circuit Activa't\nAmb l'objectiu de promocionar la pràctica de l'esport i els hàbits saludables, l'Associació Esportiva Mitja Marató de Terrassa (AEMMT) i MútuaTerrassa organitzen des de fa anys el Circuit de Curses Activa't, entre les quals hi ha la Mitja Marató i la Santi Centelles. Totes dues es van celebrar el passat diumenge, amb un total de 3.200 participants (un miler més que l'any anterior segons dades de l'organització).\nVan ser forces els professionals de MútuaTerrassa que es van sumar a aquesta cita esportiva de referència de la ciutat i, un any més, els residents de la llar-residència Triginta Salut Mental i Casa Marquès també hi van participar. En aquesta ocasió, entre acompanyants i residents s'hi van engrescar un total de 62 persones, una vintena més que en l'edició anterior.\nPel que fa al Premi MútuaTerrassa a l'equip guanyador -instaurat ara fa 2 anys i concebut per reconèixer a l'equip de l'empresa guanyadora de la prova- enguany va ser atorgat a Cirsa. Igual que en les passades edicions, el guardó és una peça inèdita de resina acrílica recoberta coure rovellat que simula un atleta. L'escultor Rusty és qui l'ha dissenyat específicament per l'entitat.\nÀptima Centre Clínic, patrocinadora de la Mitja Marató d'enguany\nÀptima Centre Clínic va tenir un paper destacat en la celebració d'aquesta edició de la Mitja Marató ja que es va encarregar de patrocinar les mantes tèrmiques que es van entregar als corredors a l'arribada, un cop finalitzats els 21Km. Aquestes van servir per abrigar i regular la temperatura corporal dels participants un cop finalitzada la prova.


Màxima dedicació perquè les teves vacances siguin perfectes\nPer satisfer totes les teves necessitats durant les vacances, disposem d´una àmplia oferta d´instal·lacions, ateses per un equip humà diligent, compromès i amb el desig d´oferir-te un servei de màxima qualitat.\nLes nostres instal·lacions es renoven periòdicament per tal d´oferir la millor qualitat i seguretat quan les utilitzis.\nEl nostre personal estarà sempre disponible per a qualsevol dubte o inconvenient que pugui sorgir-te, tot intentant oferir-te solucions immediates o ajudar-te en tot allò que necessitis.\nA Playa Montroig Camping Resort estem sempre a la teva disposició per satisfer les teves necessitats.\nCentre Comercial "La Plaza"\nEn les diferents seccions del supermercat trobaràs, a més d´una extensa gamma de productes, un servei d´atenció personalitzat.\nCada dia posem a la teva disposició una selecció de peixos i marisc, perquè puguis gaudir dels plaers inigualables que ens ofereixen els productes del mar.\nDegusta els pastissos artesanals acabats de fer i no oblidis prendre algun dels nostres fantàstics gelats i batuts\nNo volem que marxis sense provar una de les joies gastronòmiques del nostre país: el vi. I, especialment, el del Priorat. Un vi que compta amb un gran reconeixement internacional.\nOblida´t de cuinar i adquireix qualsevol dels nostres exquisits plats preparats. Menjaràs com a casa perquè avui cuinem nosaltres per a tu.\nA la botiga de souvenirs de Playa Montroig hi trobaràs un ampli assortiment d´objectes de regal, així com roba, banyadors, articles de platja, premsa internacional i accessoris de càmping.


Xerrada "De camí cap a la carrera acadèmica: participació a congressos i publicació d’articles acadèmics"\nUna de les opcions de professionalització de l’especialista en Estudis Teatrals/Dansa o d’àrees específiques de la pràctica escènica és l’entrada en una carrera de tipus acadèmic. El camí cap a la carrera acadèmica comença en l’etapa de formació superior, especialment amb la participació en congressos d’arts escèniques i amb la publicació en revistes acadèmiques.\nEn aquesta xerrada, el professor Boris Daussà-Pastor, oferirà una visió general del circuit de conferències internacional en Estudis Teatrals i de les expectatives que es poden tenir a l’hora de presentar-hi una ponència o participar-hi com a oient.\nPer altra banda, també es desmitificarà i aclarirà el procés que porta a la publicació de treball acadèmic original en revistes especialitzades.\nAquesta serà una sessió informativa introductòria i de contacte amb els principals agents actius en el camp dels congressos i revistes.\nEs tracta d’una bona oportunitat per aclarir dubtes, definir estratègies pròpies de futur, i desmitificar el món acadèmic fent-lo més proper.\nLa xerrada està oberta a tothom qui li pugui interessar, amb especial atenció als alumnes del màster en Estudis Teatrals, professors i investigadors en arts escèniques, i estudiants que vulguin informació sobre una possible carrera acadèmica en el futur.\nEnllaç als Màsters i Postgraus de l'IT


[Vídeo] PP i PSOE, esparverats per un programa a la TV basca que volia definir els espanyols ! directe!cat\nPolítica Última actualització Diumenge, 5 de març de 2017 13:45 h\nEiTB es defensa lamentant la descontextualització i la distorsió de l'espai, a banda de la traducció incorrecta al castellà\nEl PP i el PSOE bascos estan en peu de guerra contra la televisió pública èuscara (EiTB) i el PNB per haver emès un programa on es preguntava a diverses personalitats del territori sobre què entenien per Espanya o els espanyols. L’espai, anomenat ‘Euskalduna naiz, ta zu? Espaina’, afirmava en clau d’humor que entre les respostes que s’havien rebut, hi havia gent que relacionava els espanyols amb ‘fatxes’, ‘paletos’, ‘chonis’ o ‘progres’. A més, diverses cares conegudes afirmaven que relacionaven l’Estat amb ‘trauma’, ‘opressió’, però també amb ‘vacances’, ‘calor’ o ‘chiringuito’.\neitb, espanya, euskadi, país basc, pp, psoe, psoeeitb\nEl PSOE diu que EiTB "no pot presentar Euskadi com una realitat política independent de l’espanyola”\nEls dos partits constitucionalistes amb representació al Parlament basc han mostrat indignació en els darrers dies pel fet que s’invertissin diners en el programa, s’emetés i encara estigui penjat al web. Els populars ja anunciat que demanaran explicacions a la directora de la cadena perquè, segons ells, el programa és “absolutament tendenciós” i “incita a l’odi contra Espanya”. Al seu torn, els socialistes creuen que s’ha presentat una “imatge insultant” i que EiTB no pot “presentar Euskadi com una realitat política independent de l’espanyola”.\nEiTB es defensa acusant les crítiques de "descontextualització" i de incorreccions en els subtítols en castellà\nLa radiotelevisió basca lamenta les crítiques i diu que estan basades en un resum del programa amb uns subtítols mal traduïts al castellà, cosa que ha provocat “descontextualització” i distorsió de l’essència del contingut. A més, també es defensa dient que és un espai “sense ànim d’editorialitzar; dirimeix i exagera tòpics propis i aliens aportant també claus i experiències que pretenen trencar aquests clichés”.\nUn estudi revela que EITB amaga les senyes d'identitat basques a favor de les espanyoles 31.03.2011.\nETB emet per primer cop el missatge de la nit de Nadal del Rei d'Espanya 24.12.2009.\n7 de març de 2017, 15.28 h\nDe manera que, si deixes d'estima... Llegir més\n6 de març de 2017, 19.11 h\n#1 QUERIDO NAZI SYNERA,\n6 de març de 2017, 16.49 h\n#5 Au calla ploramiques pesat. No ets tu un altre espanyolet orgullós de ser-ho? doncs això forma part d'aquest "orgullo patrio" vostra. Que passa que no t'agraden les veritats? et fots. A més, és aixís com us coneix el món sencer, com uns gandúls, i ara el nen petit plora perquè treuen veritats com un temple, au ves a cagar noi\n6 de març de 2017, 13.27 h\nLos nacionalistas son así.\n6 de març de 2017, 13.18 h\nel que diferència un pais de un altre es la seva llengua i la seva cultura i aixó hu tenim catalans i bascus i sino perqué ens intentent prohibir la nostre llengua i la nostre cultura\n6 de març de 2017, 10.59 h\nHi estic d'acord, és la definicó de com és espanya i de com són, són aixís de simples ho sento. I per molt que plorin aquest parell del PP i PSOE és aixís i també com els veu el món sencer.\n5 de març de 2017, 21.15 h\nEls caspanyols tenen la pell molt fina;i això q ells es creuen en el dret de poder titllar qualssevol altres de nazis, totalitaris etc etc, de qualsevol barbaritat que sempre resulta ser com si s'ho diguessin davant el mirall, però pobres dels altres si això mateix ho diuen d'ells! És la típica actitud talibana de l'imperialisme castellà intolerant q ha massacrat pobles sencers per tenir-los sota la seva fèrula.


El Departament d'Agricultura avala la tala d'arbres en un bosc de Ger — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Departament d'Agricultura avala la tala d'arbres en un bosc de Ger\nEl Departament d'Agricultura avala la tala d'arbres en un bosc de Ger\nLa conselleria detalla que el CTFC valora com a "adequat" el tractament, que forma part de l'ordenació de la muntanya i que es compta amb l'informe de Medi Natural. Desmenteixen així les acusacions fetes per grups conservacionistes de fora de Cerdanya\nTala d'arbres en un bosc municipal de pi negre de Ger (Foto: ACN / Naturalistes de Girona)\nTècnics de biodiversitat del Centre de Ciència i Tecnologia Forestal de Catalunya (CTFC) han determinat que el tractament que s'està fent en la tala d'un bosc de propietat municipal a Ger "és l'adequat", segons ha informat el Departament d'Agricultura, que havia encarregat l'estudi.\nLa conselleria ha desmentit així les afirmacions fetes aquesta setmana per una dotzena de grups conservacionistes -tots ells de fora de Cerdanya- que havien exigit l'aturada d'aquests treballs forestals. Arran d'aquesta queixa, el Departament d'Agricultura havia demanat un informe tècnic al CTFC, que té la seva seu a Solsona, i aquest òrgan de gestió dels boscos ha valorat com a correctes les tasques que s'hi estan fent. Tot i això, s'ha decidit excloure una zona dels treballs per precaució.\nAra, aquests tècnics i els del Departament faran el seguiment de l'actuació, que de fet forma part d'un projecte d'ordenació de la muntanya de Ger.\nDes d'Agricultura hi han afegit, consultats per l'ACN, que prèviament ja havien sol·licitat un informe a la secció de Biodiversitat i Medi Natural del Departament de Territori i Sostenibilitat sobre aquest projecte. També han detallat que aquest incorpora un escrit elaborat per un biòleg i especialista en gall fer -que en aquell moment treballava al Parc Natural del Cadí-Moixeró- per compatibilitzar la fauna i la gestió forestal. A més a més, també han indicat que s'ha deixat una Reserva Integral al nord de la zona on s'està treballant.\nAmb tot plegat, Agricultura i l'Ajuntament de Ger han desmentit les acusacions publicades pels grups ecologistes. Aquestes entitats de fora de l'Alt Pirineu, a banda d'instar a l'"aturada immediata" dels treballs, anaven més enllà i fins i tot ja havien exigit que es restaurés la zona talada i que el consistori cerdà endegués "mesures compensatòries" per a la recuperació del gall fer.


Inici > El Tribunal Suprem ja ha decidit\nEnviat per xfebrer el Dij, 09/01/2020 - 20:15\nDiuen que a ERC estan indignats per la sentència del Tribunal Suprem que treu la immunitat d'Oriol Junqueras i no el deixarà anar al Parlament Europeu, a la reunió del proper dilluns. Estan indignats? Que potser es pensaven que la sentència seria diferent? El senyor Marchena i companyia són molt espanyols i cap europeu els pot obligar a fer allò que no volen.\nDe moment ERC ja ha permès que Pedro Sánchez sigui president. Ja sé que els poders son independents, i una cosa és el poder executiu i l'altre el judicial, però a més el poder judicial no li farà cap favor especial al PSOE, perquè els senyors jutges són la dreta pura que s'ha mantingut des del franquisme, de pares a fills i amics.\nDesconec els camins que poden emprendre els defensors, en aquest cas, d'Oriol Junqueras, però m'imagino que tot és a molt llarg termini. De moment la dreta ha aconseguit el que volia. No ho aconsegueix a les eleccions, però sí a través del poder judicial. És així de fàcil.\nÉs indignant que es pugui reconèixer que no es va tractar Junqueras com es mereixia, però que ara ja és massa tard. Això és una burla pura i dura. I sortirem al carrer a exigir justícia, però no servirà per a res. Només essent fora de l'àmbit d'actuació del poder judicial espanyol, podrem pretendre ser un país lliure, on hi regni veritablement la justícia. Entretant, i amb el govern que tenim, molta paciència i a esperar que els nostres néts s'ho trobin millor.\nURL d'origen: http://arenyautes.cat/content/el-tribunal-suprem-ja-ha-decidit


Bel Olid i la incomoditat del món - VilaWeb\nDijous 07.04.2011 00:52\nBel Olid i la incomoditat del món\nPresenta 'Una terra solitària', la seva primera novel·la, Premi Documenta 2010\nVa escriure la novel·la 'Una terra solitària' (Empúries) a raig, en pocs dies. No menjava, no dormia, escrivia i prou, com si una veu la hi dictés. Escrivia la història de la Maria, a la recerca de la seva identitat, delimitada per tres interrogants: Qui és? On va? D'on ve? Va acabar la novel·la un dia a les quatre de la tarda, la va portar a imprimir i al vespre en lliurava cinc còpies a la Llibreria Documenta per poder concórrer al Premi Documenta per a menors de trenta-cinc anys. Era l'últim dia per a lliurar els originals. I el va guanyar. L'havia escrit Bel Olid (Mataró, 1977) i era la seva primera novel·la.\nEl llibre es va presentar al Premi Documenta amb el títol 'Taxonomia de les arrels', però l'editora Eugènia Broggi dubtava i dubtava. Finalment, Bel Olid va trobar una alternativa que la va satisfer, 'Una terra solitària', frase d'una cançó dels Sanjosex, que té un pes en la novel·la. Perquè, com ella explica, hi ha molta música al llibre, té una banda sonora pròpia.\n'És la primera novel·la que he escrit, encara que, això d'escriure, ho he fet sempre. Escriure no és publicar, he escrit contes tota la vida. Però en un moment donat vaig proposar-me una història més llarga, desenvolupant més els personatges… És la història de tres generacions, l'àvia, la mare i la protagonista, en tres plans temporals i amb tres veus narratives diferents. L'àvia provenia d'un poble molt petit d'Andalusia, d'una família molt pobra, que va anar a parar al Maresme. I la novel·la tracta de la incomoditat del món de la petita Maria, que no para de viure desconcerts i desajustaments: entre casa i l'escola, que són dos abismes, i més fets.\nAl llibre hi ha abusos sexuals a una menor, que és un tema que preocupa molt l'autora i sobre el qual ha escrit el conte adreçat als infants, 'Crida ben fort Estela', de prevenció dels abusos sexuals de menors. Olid recorda que aquesta situació afecta el 20% de la població. I és un llibre que s'ha començat a introduir a les escoles.\nLa publicació de 'Una terra solitària' li ha disparat una mena d'obsessió: no ha parat d'escriure a raig i ja ha enllestit una obra de teatre, un volum d'haikús i ha començat un parell de novel·les més. En tot això, també ha obtingut el premi d'assaig Rovelló (va rebre la notícia de la concessió del premi el mateix dia que li van trucar per informar-la que havia guanyat el Documenta), amb una proposta a partir de set llibres de literatura infantil de tots els temps. 'La idea és que les dones empatitzem amb els homes, a diferència dels homes, que no empatitzen amb les dones. I això fa que no hi hagi una igualtat entre sexes. L'objectiu és acostar els personatges femenins als nens.\nBel Olid fa de traductora, subtitula films i fa una classe de llengua a l'Autònoma. 'I les estones que no puc dormir, escric.'


"Espais al Marge", el controvertit enunciat. - Espai Tònic\n“Espais al Marge”, el controvertit enunciat.\n16 de gener de 2018 /0 Comments/in video /by ESPAI TÒNIC\nEl 15 de desembre es van realitzar les II Jornades d’Espais al Marge, una taula rodona que debatia sobre les diverses formes de finançament dels actuals espais d’art, posant de manifest la necessària relació, o no, de les polítiques culturals en vers a les diverses propostes artístiques. Com a ponents hi van assistir Clara Garí de Nau Côclea, Esteve Subirah en representació del Col·lectiu Buit i Oriol Terrats amb Guillermo Basagoiti d’ESPAI TÒNIC.\nUn acte organitzat conjuntament per l’associació artística Les Golfes, la Universitat de Girona i CoEspai.\nhttps://espai.tonic.cat/wp-content/uploads/2018/01/Captura-de-pantalla-2018-01-16-a-les-20.31.18.png 1052 2196 ESPAI TÒNIC https://espai.tonic.cat/wp-content/uploads/2021/01/Logo_et_w.png ESPAI TÒNIC2018-01-16 21:32:492018-01-17 12:08:21“Espais al Marge”, el controvertit enunciat.\n33 micro-càpsules de Joma i Trnsformadrs d’Alex Pallí Conversant amb Javier Garcés: La realitat com a punt de partida


Activitat sobre El temps de l'oblit de l'autor Jordi Sierra, pels Llibres, camins i dies - Viquilletra\nActivitat sobre El temps de l'oblit de l'autor Jordi Sierra, pels Llibres, camins i dies\nActivitat de tipus carta a sobre Carlos a l'obra El temps de l'oblit de l'autor Jordi Sierra, realitzada per Llibres, camins i dies del centre Col·legi Sant Lluís de Pla i Amell Bosch durant el curs 2011-12.\nLlibres, camins i dies, hem desitjat realitzar la carta a un personatge com a primera activitat. Aquesta tracta de redactar una carta informal a un personatge, on es parli del seu tarannà, de les relacions que estableix amb altres personatges i on també s’opini sobre les seves accions al llibre. Així mateix hem redactat una carta informal dirigida al Carlos per part del pare del Tetxu. Se suposa que aquest ha entrat a l’habitació d’en Tetxu i ha desat la carta al seu escriptori , sense dir qui hi escriu. La carta és enviada amb el fi de demanar-li perdó i desvelar-li els seu sentiments més íntims. El final és una sorpresa.\nSisplau, no llencis aquesta carta sense haver-la llegit abans. Suposo que a mida que vagis llegint la carta sabràs qui soc. Volia enviar-te aquesta carta perquè sento que t’ho devia. Segurament penses que soc inhumà, que tinc la sang freda, però el cert és que tinc sentiments i no et pots ni imaginar el que em penedeixo del que vaig fer, cosa que no em perdonaré en la vida... i demanar-te perdó és una cosa que volia haver fet des del mateix moment en que vaig cometre aquell atemptat.\nCarlos, et vull explicar com va passar tot, i sé, que no mereixo ni la vida, i molt menys, dirigir-te la paraula. Jo vaig entrar a l’ETA quan el meu fill tenia cinc anys. Aleshores érem una família feliç i molt unida. Jo tenia uns amics que formaven part de la banda terrorista, així que rere pensar-ho i pensar-ho, al final em van convèncer i hi vaig entrar. En aquell moment pensava que l’ETA tenia uns bons objectius, que es podien aconseguir amb la força de tots el membres i, que jo...que jo seria capaç de suportar-ho tot i fer-me impassible davant dels sentiments. Un dia, després de tres anys des del meu integrament, em van assignar una cas...el cas “DOGO”. Jo vaig acceptar, era la meva primera missió ¿saps? Aquesta consistia en assassinar un home del que no en vull ni parlar. Llavors va ser quan, la mateixa hora, el mateix rostre, la mateixa situació...va aparèixer el teu pare...Ja saps el que va passar després. Va ser una equivocació. El teu pare només era un pobre funcionari innocent, amb una família meravellosa i...\nLa meva vida no té sentit. He destrossat la meva família, la teva, la de moltíssimes persones que cada dia veuen les notícies i se’ls hi trenca el cor amb la duresa de les situacions. Després d’haver viscut el que he viscut no entenc com persones que realitzen aquests tipus de danys poden seguir vivint. Jo ja m’hagués suïcidat, però mereixo viure amb això, i si vaig tindre el coratge per fer el que vaig fer, haig de tindre valor per passar pel que estic passant.\nReconec el dany i sofriment que van causar en persones com tu les accions dutes a terme durant la nostra militància en ETA. És per això que vull dir-te que quan estiguis llegint aquesta carta jo ja m’hauré entregat a la policia i hauré delatat els meus companys, perquè vull que s’acabi això, vull que s’acabi tot això! Si em suïcidés directament la meva ànima no quedaria en pau i em sentiria com un covard. Espero que les meves declaracions serveixin d’ajuda a la policia per acabar amb el terrorisme a Espanya.\nDe veritat, Carlos, no espero que em perdonis ni que em comprenguis, perquè sé que és impossible... Ho sento de veritat, Carlos...\nTítol: Activitat sobre El temps de l'oblit de l'autor Jordi Sierra, pels Llibres, camins i dies\nActivitat sobre El temps de l'oblit de l'autor Jordi Sierra, pels PEPAS (feta el curs 2011-12)\nActivitat 2 sobre El temps de l'oblit de l'autor Jordi Sierra, pels Festucs (feta el curs 2011-12)\nActivitat 3 sobre El temps de l'oblit de l'autor Jordi Sierra, pels Panderetes (feta el curs 2011-12)\nActivitat sobre El temps de l'oblit de l'autor Jordi Sierra, pels Festucs (feta el curs 2011-12)\nActivitat 2 sobre El temps de l'oblit de l'autor Jordi Sierra, pels Shalom (feta el curs 2011-12)\nObtingut de «https://viquilletra.cat/index.php?title=Activitat_sobre_El_temps_de_l%27oblit_de_l%27autor_Jordi_Sierra,_pels_Llibres,_camins_i_dies&oldid=10627»


Debat 2020 | Taula Gironina de Turisme\nEl Debat 2020\nLa primera gran acció que ha organitzat la Taula Gironina de Turisme, ha estat el Debat 2020: El turisme a les comarques gironines, un debat que s’havia de celebrar amb una jornada mensual entre gener i maig del 2020, i del que vam poder celebrar les dues primeres jornades a Girona i a Roses, i del que hem hagut d’aplaçar les altres tres fins al final del 2020, a causa de l’arribada de la COVID-19.\nEl Debat 2020 pren el relleu dels Debats Costa Brava, celebrats al 1976 i al 2004. Es proposa, obrir un debat transversal a la societat, multidisciplinar, que generi discussió i permeti escoltar les veus de tots els agents implicats per a poder definir estratègies d’un pla de futur pel sector turístic gironí; que sorgeixi del consens i sigui assumit per als responsables polítics presents a tot el territori. L’any 2020 sembla un bon punt d’inici de la reflexió i les actuacions per a impulsar el sector turístic els propers anys.\nUn Debat necessari, que després del COVID-19 pren encara més rellevància, i que ha de servir per dissenyar un pla de futur on tota la societat gironina s’hi senti implicada i partícip.\nEl 30 de gener del 2020 es va iniciar el Debat 2020 a Girona amb una jornada centrada en l’Oferta turística de les comarques gironines, on les diferents tipologies d’allotjament i d’activitats de destí van destacar entre d’altres l’esforç dels últims anys en la millora dels establiments, i de tota l’oferta d’activitats.\nA continuació, el 26 de febrer a Roses es va dur a terme la jornada sobre Turisme, Medi Ambient i Paisatge, on es va parlar de la importància de l’entorn, de la necessitat de mantenir el paisatge com un dels fets diferencials de la Costa Brava, i també de la gestió i aprofitament dels parcs naturals de les comarques gironines.\nDesprés d’aquesta jornada el Debat es va veure truncat per l’arribada de la Covid-19, i el Debat es va veure silenciat. L’impacte que ha tingut la pandèmia al sector turístic gironí ha estat enorme, i s’ha notat especialment en l’arribada de xifres molt baixes de turisme estranger, fet que ha suposat que alguns establiments no hagin pogut obrir, i gran part dels que ho han de fet, hagin tingut xifres d’ocupació molt baixes.\nLa Represa del Debat 2020 era encara més necessària, els objectius inicials del Debat són plenament vigents, cosa que ha quedat demostrada en l’impacte de la Covid-19 al turisme. El sector turístic viu moments crucials, i és fonamental debatre sobre el futur d’un sector tan important a les nostres comarques, generador de riquesa i ocupació. Cal pensar en el futur i tenir un pla estratègic que serveixi de guió a seguir els propers anys.\nLes 5 jornades de Debat, van permetre identificar 6 reptes principals: pal·liar l’impacte de la pandèmia (el més urgent); intensificar la promoció; destinar recursos suficients per la cura dels serveis públics, l’entorn i el patrimoni; assegurar la sostenibilitat ambiental i econòmica; desestacionalitzar pel bé de l’activitat econòmica global; i millorar la connectivitat del territori.


Al front marítim del barri de Poblenou, al nord de la ciutat, aquesta platja és de sorra de gra mitjà i presenta un petit desnivell per entrar al mar. Disposa de nombrosos serveis i equipaments esportius.\nIgual que les platges veïnes, la de la Mar Bella va ser profundament regenerada amb la recuperació de la façana marítima de la ciutat feta amb motiu dels Jocs Olímpics del 1992. Està situada entre les platges de la Nova Mar Bella i del Bogatell, al litoral del barri barceloní de Poblenou. Té una longitud de mig quilòmetre, sorra de gra mitjà i un petit desnivell a l’entrada al mar. Està flanquejada per un passeig marítim enjardinat que disposa de carril per a bicicletes.\nGaudeix de tots els serveis de platja habituals i, a més, d’una base nàutica on es poden llogar equips per a la pràctica d’esports aquàtics, una àrea de jocs infantils, una pista de voleibol, una pista de bàsquet, rampes per a monopatí i taula de ping pong. Durant els mesos d’estiu s’ofereix un servei de biblioplatja.\nLa Mar Bella és la platja preferida per als afeccionats al windsurf. Encara que no és estrictament nudista, sol haver-hi prou gent practicant-ho. L’accés està habilitat per a persones amb mobilitat reduïda. Als espigons que la limiten per ambdós costats s’acostuma a practicar la pesca amb canya.\nCom arribar-hi: Amb cotxe pel passeig Marítim. Amb metro: estació Selva de Mar de la L4. Amb autobús urbà.\nAdreça:Passeig M;arítim del Bogatell, s/n\nTelèfon:807 117 222\nAdreça: Passeig M;arítim del Bogatell, s/n


L’Any Nou xinès se celebra a Andorra amb diverses activitats culturals - FÒRUM.ad\nL’Any Nou xinès se celebra a Andorra amb diverses activitats culturals\nEl 16/01/17 17:37\nAmb motiu de la celebració de l’Any Nou xinès, aquest dimarts comencen les activitats culturals organitzades pel Ministeri d’Afers Exteriors i l’Ambaixada de la República Popular de Xina a Madrid, en col·laboració amb el Ministeri de Cultura, Joventut i Esports. Totes les activitats són gratuïtes i estaran obertes a tots els públics.\nDe dimarts 17 a dijous 19, a les 20 h\nLu i Feng són una parella devota obligada a separar-se quan Lu és arrestat i enviat a un camp de treball com a presoner polític durant la Revolució Cultural. Finalment, Lu torna a casa per retrobar-se amb la seva estimada esposa, que no el reconeixerà.\nDurant els últims anys de la dinastia Ming, tres guerrers d’elit de la guarda de palau són reclutats per trobar i matar Wei Zhongxian, un fugitiu corrupte, i els seus seguidors. Però un error desvela la veritat que oculten els tres homes i provoca una cadena de secrets, conspiracions i conseqüències fatals.\nFilm dramàtic que explica la vida quotidiana, les alegries, les desgràcies i els amors dels treballadors d’un centre de massatges de Nanjing. Tots comparteixen el mateix destí: són massatgistes i són cecs.\nOrquestra Folklòrica Sounds of China\nMa Jiuyue, director\nDivendres 20, a les 21.30 h\nEntrada gratuïta. Cal recollir la invitació a: www.cultura.ad\nDissabte 21, d’11.30 a 14 h h i de 16 a les 18.30 h\nTallers de cal·ligrafia\nTaller de cerimònia del te\nDemostracions de wushu\nDemostracions de balls i danses xineses\nTallers i activitats aptes per a infants i adults. Els impartiran professors i personal de l’Aula Confuci d’Andorra i de l’Institut Confuci de Barcelona.\nDansa de dracs i lleons\nDissabte 21, a les 18 h i a les 19.30 h\nA càrrec de l’Escola Kongzi, la Federació Andorrana de Wushu i la Fundació Educativa Xinesa de Barcelona\nSortida de la plaça Coprínceps fins a l’Illa Carlemany\nNotícia Anterior: Urús (la Cerdanya) se suma al FeMAP 2017\nSegüent Notícia: Joan Pau Miquel surt de la presó en arrest domiciliari monitoritzat


Activitats per fer amb els nens durant el confinament a casa - Fem Pànxing a casa\nPublicat el dia 19 març , 2020\nLa situació que tots estem vivint no és gens fàcil i menys si tens nens petits a casa. El confinament a causa de la crisi del coronavirus acaba de començar, així que hem de ser positius i prendre’ns aquesta circumstància com una oportunitat per gaudir dels més petits i realitzar activitats divertides.\nLa nostra recomanació és que tinguis una dosis de paciència i imaginació. Has d’intentar no endollar-los a la televisió o als videojocs molta estona, encara que sigui l’opció més fàcil. Nosaltres et donem algunes idees per ajudar-te:\nActivitats per estimular la creativitat. Hi ha moltes activitats que ajuden a estimular la creativitat i la imaginació sense pantalles: pintar, dibuixar, jugar amb plastilina, realitzar treballs manuals, fer un collage…\nClasses de cuina. A pràcticament tots els nens els hi agrada ajudar als pares a cuinar i sentir-se grans, així que cuinar junts pot ser una activitat idònia per fer conjuntament amb els teus fills. A més, pots aprofitar per fer les tasques de la llar d’una forma més amena a la vegada qui pots ensenyar els teus fills la importància de la bona alimentació per a la salut.\nFomentar la lectura i l’escriptura. La lectura és un dels hàbits que sens dubte hem d’ensenyar als nens des de primerenca edat. Aquests dies que es troben sense activitat escolar és molt important continuar exercitant la ment i pautar algunes rutines i hàbits.\nÉs una activitat que pot variar segons l’edat dels nens, des d’explicar contes fins a intentar crear un relat.\nRealitzar esport. Una altra activitat divertida i saludable per fer conjuntament amb els teus fills és realitzar esports. A la xarxa pots trobar diversitat de propostes per escollir la que més us agradi: classes de ball, de ioga, fitness…\nActivitats artístiques. Un altre tipus d’activitats que poden ser molt divertides per a tota la família són aquelles que treuen l’artista que tots portem a través de la música i l’actuació.\nUna idea molt divertida pot ser agafar un guió d’alguna obra de teatre per nens i assajar-la a casa, també pots improvisar un karaoke o realitzar concursos de balls, disfresses, talents, mascares, etc.\nSegüentTreballs manuals: fem un mussol amb tubs de paper de vàter.Next


efactura/Firma Electrónica/KISS/Productividad/Tecnología/Vivir con menos papel\njunio 7, 2009 septiembre 2, 2017 Santi CasasDeja un comentario\nPIMEC va presentar divendres passat, en el marc d’una jornada organitzada conjuntament amb Firmaprofesional, el seu servei d’emissió de factures electròniques «pimefactura».\nEl servei, que hem desenvolupat des d’ALBALIA, i on hem aportat la tecnologia BackTrust i el servei EADTrust, permet a qualsevol organització emetre factures en format «facturae«, signades en format XAdES-XL i entregar-les de forma segura al receptor. El següent pas és la integració de «pimefactura.com» amb l’e.FACT (servei de recepció de factures electròniques de les Administracions Públiques catalanes). És a dir, fer factures electròniques de\nla màxima qualitat i de forma molt senzilla per a tothom. Un servei KISS (Keep It Simple, Stupid), i ja sabeu que soc un fan d’aquest principi.\nLa jornada la va obrir en Jordi Bosch, secretari de Telecomunicacions i Societat de la Informació de la Generalitat de Catalunya, que va destacar la necessitat que les empreses adoptin sistemes de signatura electrònica i factura electrònica per a millorar la seva competitivitat i productivitat.\nLa presentació del servei la va fer l’Andreu Bru, Director de Noves Tecnologíes de PIMEC, que va explicar el cas d’exit de PIMEC que ja emet factures electròniques gràcies a la integració que ha fet IRIS del API de BackTrust al Microsoft Dynamics Navision.\nA la mateixa sessió, el Xavier Hernanz del Centre de Productivitat de Microsoft va presentar el «factoffice«, que també ha desenvolupat ALBALIA, i que permet emetre factures electròniques des de Microsoft Word 2007. Un bon complement per al servei «pimefactura».\nLa jornada, clausurada per Jordi Masias, Conseller Delegat de Firmaprofesional, va ser un tot un èxit d’assistència i participació.\nMicrosoft, Albalia y facturae


Lovely Sardinia Holiday Home Quartu Sant Elena Itàlia - Ofertes d'hotels amb els MILLORS DESCOMPTES EN LÍNIA\nVia degli Agrifogli 4, Quartu Sant' Elena, Quartu Sant Elena, Itàlia, 09045 - Veure al mapa\nConvenientment situat a Capitana, Lovely Sardinia Holiday Home és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Capitana. Per anomenar algunes de les comoditats de l'hotel, hi ha instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Lovely Sardinia Holiday Home és un lloc ideal d'estada pels viatgers que busquin encant, comfort i facilitat a Capitana.\nCal que informeu el Lovely Sardinia Holiday Home de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 100 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Els cursos de la Universitat d'Estiu encaren la recta final\nper Redacció - Fotografia: Universitat de Lleida 20/07/2015 00:00h\nEls cursos de la Universitat d'Estiu encaren la recta final| Redacció - Fotografia: Universitat de Lleida\n'Coneguem les nostres races d'animals' se centra en la cabana de Catalunya, des de l'aviram (gallines, coloms, oques...) fins als grans ungulats (cavalls i vaques), passant per ovelles i cabres, gossos i races extingides. El curs, que dóna una especial importància als programes de gestió, inclou diferents sessions pràctiques a l'Alt Urgell i la Cerdanya. Tindran lloc dimarts, dimecres i dijous a partir de les 16.00 hores. Giraran al voltant de la subjecció i amidament de cavalls, reconeixement de capes bovines i equines i els patrons de muda en aus.\nEn l'àmbit de la filologia, té lloc el curs 'La competència pragmàtica en l'Ensenyament i l'avaluació d'ELE', centrat en la docència de l'espanyol com a llengua estrangera. Relacionat amb la didàctica, també trobem 'La comunicació escola-família. Com comuniquem i com podem millorar', que fa especial incidència en situacions de diversitat cultural.\nDins l'esfera de la salut, el programa inclou 'Eines pel benestar i la felicitat', centrat en tècniques com ara la respiració, la relaxació i la gestió positiva del pensament. Pel que fa a les arts, 'L'Artista Medieval II' inclou un recorregut exhaustiu pels monuments de la Seu d'Urgell i la visita de diverses esglésies de la Cerdanya i Perpinyà, on els alumnes matriculats també coneixeran el palau dels Reis de Mallorca. Mentre, 'Passió per Bach. Una aproximació humana i musical' aborda tant la seva biografia com aspectes tècnics i estilístics d'alguna de les seues obres cabdals.\nEn el marc d'aquest darrer curs i del Festival de Música Antiga dels Pirineus, dimecres tindrà lloc un concert a càrrec de la Lookingback Baroque Orchestra i Andreas Prittwitz (flauta de bec, clarinet, saxo i direcció), que interpretarà obres de Johan Sebastian Bach, Giovanni Battista Sammartini, Antonio Vivaldi, Henry Purcell i Francesco Geminiani. Serà a partir de les 22.00 hores a l'Hotel El Castell de Castellciutat i servirà com a acte de cloenda dels cursos de la 23a Universitat d'Estiu de la UdL a La Seu d'Urgell.\n\_r\_n Web de la Universitat d'estiu


mediació | Institut Escola Daniel Mangrané i Escardó\nDes del curs passat, hem iniciat la formació en mediació durant una optativa que es fa a primer i segon d’ESO. Al mateix temps, vam iniciar un projecte pilot a la ciutat de mediació al centre vinculat amb diferents administracions com el Departament de Joventut,… Llegeix més»\nPortada Formació, LGTBI, mediació 0\nRobòtica, mediació, tallers, ciència… Un dia qualsevol a l’I-E\nEl dia a dia en l’Institut Escola continua sent molt viu i engrescador. Per exemple, un dilluns com avui, hem tingut als companys de 4t d’ESO preparant l’exposició de robòtica que realitzaran aquest divendres a Barcelona. L’alumnat de mediació d’ESO fent una activitat de dinamització… Llegeix més»\nEducació Infantil, ESO, Portada, Primària Àmbit científic, Àmbit matemàtic-tecnològic, Centre, mediació, Robòtica 0\nQuè opina l’equip de persones mediadores del centre?\nÉs un mètode que s’aplica per a la resolució de problemes.Ajudem la gent que tenen problemes a resoldre’ls. No els diem què han de fer, sinó que els ajudem a trobar ells mateixos la solució. Som dos grups de mediació.\nLa mediació té un procés,… Llegeix més»\nESO, Portada convivència, mediació, Projectes 0\nTallers de mediació LGTBI\nContinuem amb els tallers de formació de mediadors LGTBI. Com ja hem publicat, aquest curs hem iniciat la formació en mediació durant una optativa que es fa a primer i tercer d’ESO. L’objectiu és donar estratègies al nostre alumnat perquè pugui actuar en casos concrets… Llegeix més»\nESO, Portada mediació 0\nXerrades contra l’assetjament escolar\nDimarts 2 de maig, dia contra l’assetjament escolar, l’alumnat de mediació de 3r d’ESO ha organitzat xerrades informatives pels seus companys del centre. Tothom n’és responsable i tothom ha d’ajudar a parar-lo. L’Institut Escola Daniel Mangrané també diu #aquiproubullying. Les xerrades es continuaran realitzant durant… Llegeix més»\nEducació Infantil, ESO, Portada, Primària mediació, Xerrades 0\nEs presenta l’equip de mediació\nAquest curs hem engegat dos optatives de mediació a 1r i 3r d’ESO. Hem fet passes en la seva preparació i primeres experiències, i ara han fet la seva presentació al centre; des d’aquest divendres ja tenen el seu expositor i la seva bústia per… Llegeix més»\nESO, Portada, Primària convivència, mediació, Projectes 0\nProjecte pilot de mediació\nA l’I-E Daniel Mangrané hem engegat un projecte pilot a la ciutat de mediació. Aquest està vinculat amb diferents administracions com el Departament de Joventut, l’Ajuntament de Tortosa i l’Associació LGTBI, per especialitzar els nostres joves en aquest tema. Si la proposta resulta satisfactòria, serà… Llegeix més»\nESO, Portada mediació, Projectes 0


Consells bàsics perquè el mòbil no et distregui quan estudies - Pànxing\nA Caucasian blonde teenager boy sitting at a table and looking at smartphone. Blonde teenager boy doing school homework but distracted by a smartphone.\nVivim en un món hiperconnectat on la interacció social mitjançant el mòbil està a l’ordre del dia. Hem de ser conscients però que a l’hora d’estudiar, és molt important deixar lluny les distraccions i centrar tots els nostres sentits en interioritzar conceptes.\nPer Mentesliberadas.com / AMIC\nComencem a estudiar i al minut ens arriba un whatsapp al mòbil. Ho mirem, no és important, però el contestem. Tornem a enfocar-nos en l’estudi i minuts després n’arriba un altre i el cicle es repeteix indefinidament. Això genera interrupcions en la concentració. Et passa? Vegem uns consells bàsics perquè el mòbil no et distregui quan estudies.\nEl primer, encara que sigui obvi, és silenciar-lo perquè no soni ni vibri. Si costa ignorar els missatges entrants, millor apagar el telèfon, amagar-lo en un calaix o donar-li la volta. És important també estudiar en mòduls, és a dir, períodes de temps de 20 o 40 minuts. Així funcionen tècniques d’estudi, com la Pomodoro o la regla 52/17. Ambdues combinen períodes de treball de duracions compreses entre els 20 i 52 minuts amb intervals de descans regulars. Aquests descansos seran el moment de mirar el mòbil, veure els missatges i respondre’ls. Però només per a comprovar si hi ha alguna emergència i reduir l’ansietat. Si no és així, la resposta haurà d’esperar.\nNo hi ha més secret que evitar les distraccions en estudiar perquè ens roben moltes hores d’estudi. I no sols això, també ens prenen el que els especialistes en productivitat anomenen flow i que es defineix com un estat mental. Un estat en el qual connectem amb una activitat a un nivell profund. Tornar al nivell de concentració anterior després d’una interrupció és molt complicat.\nSi t’ha agradat llegir l’article Consells bàsics perquè el mòbil no et distregui quan estudies, et pot interessar llegir Entendre i gestionar els conflictes familiars durant el confinament.


El Fòrum Gastronòmic de Girona acull més de 25.000 visitants - YCOM\nEl Fòrum Gastronòmic de Girona acull més de 25.000 visitants\nL’edició 2018 del Fòrum gastronòmic se celebrarà el 18, 19 i 20 de novembre de 2018.\nEl Fòrum gastronòmic de Girona va tancar aquest dimarts amb més de 25.000 visitants i 250 empreses expositores. Van ser tres dies plens d’activitats relacionades amb el món de la gastronomia que van convertir la fira en un dels esdeveniments més grans amb aquest tipus de temàtica, on hi ha representats tots els sectors del foodservice i d’hosteleria.\nEls directors de l’esdeveniment, Pep Palau i Jaume Von Arend, juntament amb la primera Tinenta d’Alcaldia de l’Àrea de Promoció econòmica, Desenvolupament Local i Turisme, Glòria Plana, han fet una valoració molt positiva de l’acte. Palau ha destacat en la roda de premsa de clausura el gran èxit d’assistència a totes les activitats, especialment a les sessions impartides pels cuiners Joan Roca, Adoni Luis Adúriz o Paco Pérez amb prop d’un miler de persones a cadascuna.\nUn altre dels punts clau, segons Palau, ha estat l’encert dels eixos temàtics que han permès compartir el públic professional amb a premsa gastronòmica. Així mateix, ha mencionat la consolidació de l’aposta per les sessions temàtiques (territori verd, mar i porc) i de l’Àgora, l’espai on els oficis han estat els protagonistes i que ha tingut una excel·lent acollida.\nDurant la darrera jornada, es van dur a terme sessions al voltant de la cuina del món per experts en la matèria, així com la nova cuina valenciana i balear amb Vicente Patiño o italiana amb Massimiliano Macia. Un dels tallers més esperats van ser els de cocteleria i els dels amants del vi amb Josep Roca del Celler de Can Roca.\nEntre els guardons d’aquesta edició s’han entregat els Premis Josep Mercader\nen reconeixement a la trajectòria professional de cuiners, etnòlegs, responsables de sala, productors i divulgadors de la cultura culinària catalana. Aquest any els protagonistes han estat la Núria Bàguena, en la categoria de divulgació; Toni Gerez, en la de sala; Albert Grassot, en la de productor; Miquel Bofill, en la del vaig veure; i Joan Bosch, Benvingut Aligué i Jaume Font, en la de cuina.\nPer finalitzar l’esdeveniment amb un dolç sabor de boca, els visitants del Forum Gastronòmic van poder assistir a la final del concurs World Chocolate Masters a Espanya, organitzat per Cacao Barry, d’on ha sortir el representant que competirà a la gran final de París, Ivan Pascual.\nLa roda de premsa ha finalitzat amb l’anunci de la propera edició de Fòrum Gastronòmic, que se celebrarà a Girona el 18, 19 i 20 de novembre de 2018.


Prova d’avaluació de quart d’ESO 2016 | Institut Joan Brudieu\nEls pròxims 16 i 17 de febrer l’alumnat de 4t ESO realitzarà la Prova d’Avaluació de Quart d’ESO 2016, que avalua les competències i coneixements bàsics que ha d’haver adquirit l’alumnat al final de l’educació secundària obligatòria en llengua catalana, llengua castellana, llengua estrangera (anglès o francès), en matemàtiques i en l’àmbit cientificotecnològic. És el cinquè curs que s’aplica, ja que es va aplicar per primera vegada el curs 2011-2012.\nLa prova serà la mateixa per a tots els centres educatius d’educació secundària obligatòria de Catalunya. S’avaluarà si l’alumnat és capaç d’aplicar allò que ha après a l’aula en situacions de la vida quotidiana. L’alumnat disposarà de 60 minuts útils per fer cada prova, excepte en la prova de llengua estrangera i en la cientificotecnològica, en què tindrà 15 minuts més, amb aquesta distribució:\n16 de febrer, a partir de les 08:45:\n17 de febrer, a partir de les 08:45:\nÀmbit cientificotecnològic […]\nEls resultats de les proves de tots els alumnes es comunicaran al centre educatiu a partir del 11 d’abril. Les famílies rebran a continuació la informació sobre els resultats dels seus fills o filles. Les dades concretes de la prova de cada centre i de l’alumnat seran confidencials. Els resultats es tindran en compte a l’hora de valorar si l’alumnat ha superat o no el curs o l’etapa, però no seran determinants. La decisió final correspon al centre educatiu.\nInformació dirigida a l’alumnat – Informació dirigida a la família – Més informació a la pàgina web del Consell Superior d’Avaluació del Sistema Educatiu.


TAC12 TV - La convulsa trajectòria política d'Herman Pinedo\nLa convulsa trajectòria política d'Herman Pinedo\nDimecres, 16 Juny 2021 14:20\nDe ser un nouvingut a la política tarragonina a ser-ne un dels protagonistes principals en molt poc temps. Aquest va ser l'ascens meteòric d'un Herman Pinedo que, sent secretari general de Podem a Tarragona, es va fer un lloc en les llistes de la coalició amb En Comú a les eleccions del 2019 com a candidat de la seva formació. Una candidatura que va fer història amb un dels millors resultats de l'espai ecosocialista a la ciutat, que, a més, els va donar la clau de la governabilitat entre PSC i Esquerra.\nEl fet de decantar-se pels darrers va ser el que va suposar a Pinedo la primera expulsió d'una formació l'octubre del 2020, en aquest cas de Podem. Des de la direcció nacional el van acusar de no haver seguit els protocols de participació de la formació per decidir quina havia de ser l'aliança que governés l'Ajuntament tarragoní.\nTot i això, Pinedo es va fer fort dins el grup municipal aixoplugant-se en la seva militància, també a En Comú. Durant aquests dos anys al govern municipal ha destacat per la seva tasca al capdavant de l'àrea de Patrimoni, no exempta de polèmiques com la decisió de tancar l'amfiteatre als visitants pocs mesos després d'assumir el càrrec.\nAra també ha estat expulsat d'En Comú i caldrà veure quin serà el seu paper com a regidor no adscrit i si se li aplica el Pacte Antitransfuguisme tal com demana En Comú Podem, tot i que ha assegurat que Esquerra li ha confirmat que no serà així.\nMés en aquesta secció: « Comença la temporada de platges de Tarragona Els comuns emmarquen la decisió de Pinedo en una estratègia d'ERC »


ARMILLA DANAE ENCONXADA PRINT\nEnviament gratuït a botiga // Enviament gratuït a domicili a partir de 89€ // Devolució gratuïta (només Península)\nEnvíament gratuït a domicili a partir de 89€\nDevolució gratuïta (només península)\nSabates i accessoris\nGorros y guants\nUtilitzem cookies pròpies i de tercers per millorar la teva experiència. Si continues navegant, considerem que acceptes la nostra Política de cookies. Mes informaciò personalitzar galetes\nMostrar recomenacions personalitzadas basades en la teva navegació en altres llocs.\nMostrar campanyes personalitzades en altres webs.\nIdentificar-te com a usuari i emmagatzemar les teves preferències com l'idioma i la moneda.\nPersonalitzar la teva experiència en funció a la teva navegació.\nCookies de tercers amb propòsits funcionals.\nARMILLA DANAE ENCONXADA PRINT\nTornar a Chalecos\nArmilla enconxada amb estampat de flors. Tancament frontal amb botons. COMING SOON. Registra el teu correu a la part inferior a l'apartat 'Avisa'm quan estigui disponible' i t'enviarem un correu electrònic.\nSAMARRETES I PELFES\nTalles-pit 76-79 80-83 84-87 88-92\nTalles-cintura 60-63 64-67 68-71 72-76\nTalles-cintura baixa 88-91 92-95 96-99 100-104\nTalles-pit 76-79 80-85 86-91 92-97\nTalles-cintura 60-63 64-69 70-75 75-80\nTalles-maluc 88-91 92-97 98-103 104-109\nTalles-cintura 60-63 64-67 68-71 72-75 76-80\nTalles-cintura baixa 70-73 74-77 78-81 82-85 86-90\nTalles-cintura 88-91 92-85 96-99 100-103 104-108\nPARTS DE DALT, PANTALONS, FALDILLES, GRANOTES I VESTITS\nEnviament gratuït a botiga.\nEnviament gratuït a domicili a partir de 89€.\nRebràs la teva comanda en 2-3 días laborables.\nDevolucions gratuïtes (només Península)\nNo et decideixes? No passa res, pots fer la devolució de la teva comanda al complet o de part de la mateixa. Tens 30 dies, a comptar des que reps la teva comanda. Per fer la devolució escriu-nos a l'e-mail: . Per a més informació consulta la nostra política de canvis i devolucions..\nAcepto rebre comunicacions adaptades als meus interessos de TEXTILES Y CONFECCIONES BROWNIE, S.L., d'acord amb la seva Política de Privacitat.\nHas d'acceptar les condicions abans de continuar.\nContacte / Ocupació\nEspanya - Península i Balears


El poble de Catalunya està sent víctima dels atacs d'un Estat Espanyol que ha perdut tot bri de democràcia, i les institucions catalanes estan totalment intervingudes per aquest estat repressor, partint d'un abús descarat del govern espanyol i una aplicació completament il·legal de la Constitució Espanyola.\nAquests darrers dies hem vist com la meitat del nostre govern ha estat empresonat i l'altra meitat s'ha vist obligat a marxar a l'exili a la cerca d'una justícia veritablement imparcial. A més, l'Estat Espanyol ha demostrat el seu totalitarisme empresonant dos líders de la societat civil exclusivament per les seves idees polítiques.\nAquesta mateixa setmana, companys i companyes nostres han estat citats a declarar davant d'un jutge per haver fet la seva feina dins d'una aula: utilitzar el diàleg, el debat, la paraula i els valors democràtics.\nAquest estat autoritari ens ha trepitjat com a col·lectiu professional, ens ha difamat, ens ha calumniat, ha mentit deliberadament sobre la nostra feina, denunciant falsos adoctrinaments, manca d'ètica i valors i, en definitiva, acusant-nos gratuïtament de manca de professionalitat. Res més lluny de la realitat: fa dècades que el nostre dia a dia a les escoles i instituts ens avala com a col·lectiu integrador, que treballa diàriament per transmetre als infants i joves de Catalunya els valors de la democràcia, la pau i la concòrdia.\nCatalunya és, i ha estat sempre, terra d'acollida, té llaços de tendresa i amor profund amb tots els pobles d'Espanya, però no podem acceptar el menyspreu del govern espanyol actual, ni la complicitat dels partits polítics que li donen suport en aquesta onada de repressió desfrenada.\nÉs per tot això que, per tal de defensar l'escola catalana que tant d'esforç ens ha dut construir, per defensar l'alliberament de les nostres institucions, del nostre govern, de tots els presos polítics i, en definitiva, del nostre poble, des de Docents per la República animem a tota la comunitat educativa, i al conjunt de la societat, a sumar-se a la Vaga General convocada pel dimecres 8 de novembre.


2017/2017_02_28_Passejada_dones_Besos.jpg dimarts, 28 de febrer de 2017\nPersonatges Isidora Díaz, Veïna El Besòs i el Maresme Anna Sánchez, Veïna El Besòs i el Maresme Dora Escobar, Àmbar Prim\nLes participants a la passejada per a dones que ha organitzat l’associació Àmbar Prim i la Comissió de Memòria i Gènere han començat el recorregut davant de l’antic cinema Pere IV. Un dels objectius de la trobada era recopilar els aspectes del barri que es podrien millorar.\nTambé han identificat els carrers i places que volen proposar al nomenclàtor que tinguin nom de dona. N’hi ha pocs al barri i en alguns casos el canvi no suposaria cap problema a nivell burocràtic pels veïns.\nUna altra fita de l’activitat, titulada Cartografia Ciutadana amb ulls de dona, era recuperar la memòria històrica per tenir més informació sobre els orígens d’El Besòs i el Maresme. Han anat recollint les vivències i experiències de veïnes que fa anys que hi viuen, en la majoria dels casos des que es va construir als anys 60.


L'Ajuntament de les Borges rep de nou el segell de transparència Infoparticipa - Notícies de les Borges Blanques i les Garrigues - Ràdio Les Borges 107.1 FM\nL'Ajuntament de les Borges rep de nou el segell de transparència Infoparticipa\nDesprés que l'any passat se li atorgués per primera vegada, enguany es torna a reconèixer la qualitat de la comunicació de la gestió pública local\nEl Laboratori de Periodisme i Comunicació per a la Ciutadania Plural de la Universitat Autònoma de Barcelona ha renovat el segell infoparticipa a l'Ajuntament de les Borges Blanques, un guardó que ja va obtenir l'any passat i que reconeix l'alt grau de qualitat i transparència en la comunicació de la gestió pública local.\nEl guardó ha estat recollit per l'alcalde del municipi, Enric Mir, en un acte amb la presència de Jordi Foz, secretari de Transparència i Govern Obert de la Generalitat; Miguel Ángel Gimeno, director de l'Oficina Antifrau de Catalunya; Virginia Luzón, vicerectora de Comunicació i Promoció de la Universitat Autònoma de Barcelona, i Amparo Moreno Sardà, directora del Laboratori de Periodisme i Comunicació per a la Ciutadania Plural (LPCCP). Les Borges ha obtingut enguany una qualificació del 86'54% en la puntuació del segell, la mateixa que ja va obtenir l'any passat. Els resultats es poden consultar aquí.\nL'acte públic es va dur a terme ahir dimecres, 25 d'abril, a la Sala d'Actes del Rectorat de la Universitat Autònoma de Barcelona, a Cerdanyola del Vallès, on s'ha guardonat entre reconeixements, mencions i segells la feina d'un total de 95 ajuntaments, sis consells comarcals i tres diputacions.\nEl segell mesura 52 indicadors dels que s'ha d'aprovar un mínim del 75% per obtenir el reconeixement que acredita que en aquell municipi la ciutadania pugui participar i decidir amb garanties.\nEnric Mir, recollint la renovació del segell Infoparticipa 2017 a la UAB (foto: ABB).


Les AMPA i les escoles públiques de Sant Fruitós s'uneixen per evitar el tancament d'una línia de P3 | NacióManresa\nLes AMPA i les escoles públiques de Sant Fruitós s'uneixen per evitar el tancament d'una línia de P3\nEl Departament d'Ensenyament estudia la possibilitat de tancar una de les línies de l'escola Monsenyor Gibert\nper Redacció , 29 de maig de 2019 a les 11:51 |\nEscola Monsenyor Gibert | AjSFB\nLes escoles Monsenyor Gibert i Pla del Puig, i les seves AMPS a més a més de la de la llar d'infants les Oliveres de Sant Fruitós s'han conjurat per evitar el tancament d'una de les dues línies de P3 a l'escola Monsenyor Gibert, tal i com el Departament d'Ensenyament els ha explicat que estan estudiant de cara al proper curs.\nEn un comunicat conjunt emès pels dos centres i l'AMPA de les escoles i la llar d'infants públiques del municipi, han anunciat mobilitzacions per evitar que el municipi es quedi amb només dues línies d'ensenyament de les tres que té ara.\nLes accions per evitar-ho han començat ja. Els centres llueixen pancartes contra l'eliminiació de la línia. També s'han plantat 28 cadires amb números a l'entrada de l'escola Monsenyor Gibert per representar el lema de la campanya "No és qüestió de números". Finalment, aquest dijous es farà una mobilització que unirà les dues escoles, la Monsenyor Gibert i la del Pla del Puig, transportant cadires d'un centre a l'altre a partir de 2/4 de 5 de la tarda.\nEl Departament d'Ensenyament va comunicar a la direcció de l'escola Monsenyor Gibert que el centre perdria, previsiblement una línia de P3 per al curs 2019-20. Malgrat que la informació es coneix des de fa dies, no es va fer pública per no influir en els resultats de les eleccions municipals que han tingut lloc aquest diumenge. Mentrestant, durant la campanya, l'alcalde Joan Carles Batanés ha anunciat l'acord per construir un emplaçament definitiu per a l'escola Pla del Puig, que actualment es troba amb instal·lacions provisionals.\nPancarta a l'exterior de l'escola Monsenyor Gibert Foto: EMG\nSegons el comunicat dels centres i les AMPA, per al curs 2019-20 hi ha, actualment, 28 preinscripcions per a l'escola Monsenyor Gibert i 21 per a la del Pla del Puig. El tancament d'una de les línies de P3 significaria, segons els responsables dels centres, l'augment de la ràtio d'alumnes per classe a les dues escoles, la reducció del personal docent, haver d'assumir la matrícula viva i, sobretot, la "reducció de la qualitat de l'ensenyament" i "de l'atenció personalitzada" dels alumnes.\nDavant d'aquests fets, aquest dimarts s'han reunit responsables de les AMPA de les dues escoles i de la llar d'infants municipal les Oliveres per evitar "posar en joc la qualitat dels serveis públics" retallant "recursos humans, materials i organitzatius" en l'atenció educativa dels infants. Per això, les AMPS demanen "la implicació de tothom en aquesta lluita".\nAquest dimecres, els responsables de l'AMPA i de la direcció de l'escola Monsenyor Gibert es reuniran amb l'alcalde de Sant Fruitós, Joan Carles Batanés, per consensuar una acció conjunta en la defensa de les tres línies públiques de PS al municipi.\nSocietat, Escola Monsenyor Gibert, ensenyament, escola Pla del Puig Sant Fruitós


Comissions Professionals | CrimiCat\nVolem incentivar la participació de totes les persones col·legiades i en equip s'aconsegueixen millors resultats!! Per això hem regulat les comissions professionals, que tenen com a objectiu bàsic incidir en la promoció de la disciplina i les seves branques d’actuació que requereixin atenció específica i estan formades per persones col·legiades que vulguin participar activament de les funcions del Col·legi. Podeu consultar AQUÍ el reglament de les comissions per a més informació.\nT’apuntes a les nostres Comissions Professionals?\nAquí teniu el llistat de comissions a les que, com a col·legiats i col·legiades, podeu anar enviant la vostra voluntat de participació amb el nom de la comissió a l’assumpte del mail (a secretaria@criminolegs.cat ) i el vostre nom i cognoms, així com l’interès per aportar a la mateixa:\nAra mateix ja tenim obertes les de Girona i Tarragona, la de deontologia i la d'inserció professional i poc a poc anirem obrint la resta. Tens propostes de creació de comissions? Escriu-nos amb la teva idea!!